Diari Oficial de la Generalitat Valenciana


Sumari del DOGV 8873, del 04-08-2020 (2020/6305)

RESOLUCIÓ de 29 de juliol de 2020, del president de l'Institut Valencià de Competitivitat Empresarial (IVACE), per la qual es modifica parcialment la Resolució de 25 de novembre de 2019, del president de l'IVACE, per la qual es convoquen les beques IVACE Exterior 2020 en matèries relacionades amb la internacionalització de les empreses dirigides a persones amb titulació universitària, i es convoquen les entitats de destinació col·laboradores en el desenvolupament d'aquestes, amb cofinançament de la Unió Europea a través del Fons Social Europeu.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8873

Data del DOGV
:   04-08-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6305


Data del document
:   29-07-2020

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 de juliol de 2020, del president de l'Institut Valencià de Competitivitat Empresarial (IVACE), per la qual es modifica parcialment la Resolució de 25 de novembre de 2019, del president de l'IVACE, per la qual es convoquen les beques IVACE Exterior 2020 en matèries relacionades amb la internacionalització de les empreses dirigides a persones amb titulació universitària, i es convoquen les entitats de destinació col·laboradores en el desenvolupament d'aquestes, amb cofinançament de la Unió Europea a través del Fons Social Europeu. [2020/6305]  
Per Ordre 16/2016, de 12 de setembre, de la Conselleria d'Economia Sostenible, Sectors Productius, Comerç i Treball es van establir les bases reguladores per a la concessió de beques per l'Institut Valencià de Competitivitat Empresarial (IVACE) en matèria d'internacionalització.  
  
D'acord amb aquesta, l'Institut Valencià de Competitivitat Empresarial (IVACE) va convocar mitjançant Resolució de 25 de novembre de 2019, del president de l'IVACE, les beques IVACE Exterior 2020, i les entitats de destinació col·laboradores en el seu desenvolupament (DOGV 8691, 04.12.2019).  
No obstant això, la realitat socioeconòmica actual difereix de l'existent en les dates en què es va publicar la citada convocatòria. La situació generada per l'aparició i evolució de la Covid-19 ha comportat la necessitat d'adoptar mesures de contenció extraordinàries i la restricció de la mobilitat de les persones. Per això, i a fi de minimitzar els possibles riscos que pogueren derivar-se d'una execució normal de la convocatòria, l'àrea d'internacionalització de l'IVACE ha proposat limitar a l'àmbit territorial europeu el desenvolupament de les beques IVACE Exterior 2020, la qual cosa implica necessàriament la reducció del nombre de beques convocades per a aquest exercici, i incloure així mateix per les mateixes raons la possibilitat de reduir la duració de la beca o l'estada a l'estranger quan circumstàncies excepcionals així ho aconsellen.  
En l'ús de les facultats que em confereix l'article 4 del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE) i d'acord amb el que estableix l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Article únic. Modificació de la convocatòria  
Un. Es modifica l'apartat 1 de l'article 2, «Programa de beques», que queda redactat de la manera següent:  
«Article 2. Programa de beques  
1. IVACE validarà -i en el seu cas, elaborarà- amb l'entitat de destinació corresponent, un programa formatiu amb una duració màxima de dotze mesos consistent en la realització de pràctiques en comerç exterior. Podran ser entitats de destinació les esmentades a continuació:  
  
a) Organismes de promoció de la internacionalització amb seu a la Unió Europea o als països de Regne Unit, Noruega, Suïssa o Islàndia: institucions oficials, organismes multilaterals, bancs multilaterals de desenvolupament, cambres de Comerç, oficines econòmiques i comercials d'Espanya Xarxa EEN (Enterprise Europe Network), Fundació Comunitat Valenciana Regió Europea, i entitats europees, entre altres.  
  
b) Empreses amb domicili social a la Comunitat Valenciana que tenen filials i/o sucursals a la Unió Europea o als països de Regne Unit, Noruega, Suïssa o Islàndia.  
c) Empreses adjudicatàries de l'IVACE per a la prestació del servei d'assessorament internacional a les empreses de la Comunitat Valenciana en països de la Unió Europea o a Regne Unit, Noruega, Suïssa o Islàndia que així ho sol·liciten.»  
Dos. Es modifica l'article 4, «Duració del programa de beques», que queda redactat de la manera següent:  
«Article 4. Duració del programa de beques  
La duració màxima de la beca, sempre que hi haja crèdit adequat i suficient en els exercicis 2020 i 2021, serà de dotze mesos, amb l'acceptació prèvia d'aquesta a través del corresponent document. No obstant això, l'IVACE es reserva la facultat de reduir la duració d'aquesta, o de les estades en l'exterior, si les circumstàncies derivades de qualsevol situació excepcional impedeixen garantir la salut i seguretat de les persones becades.»  
Tres. Es redueix el pressupost de la convocatòria, per la qual cosa es modifica l'apartat 5 de l'article 5, «Dotació econòmica de la beca. Pressupost de la convocatòria», que queda redactat de la següent manera:  
  
«5. El finançament de la present convocatòria estarà condicionada a l'existència de pressupost adequat i suficient en l'exercici 2020 amb càrrec a la línia pressupostària S8029000, «Formació dirigida a l'especialització professional en Internacionalització», de l'IVACE per a l'exercici 2020 per un import estimat de 840.000 - amb càrrec al capítol VII i de 74.900 - amb càrrec al capítol II. Aquesta línia està cofinançada al 91,89 % en el marc de la Iniciativa d'Ocupació Juvenil a través del Fons Social Europeu, addicionalment, i també amb càrrec a la línia S8029000, encara que en aquest cas amb finançament exclusiu de la Generalitat, existeix una dotació de 70.000 - per a la bossa d'incorporació a destinació i retorn de les persones becades.»  
Quatre. Es modifica l'article 7, «Nombre de places i procediment de concessió», que queda redactat de la manera següent:  
«Article 7. Nombre de places i procediment de concessió  
El nombre de beques que es convoquen a través de la present resolució és de trenta-cinc (35), i l'adjudicació es tramitarà en règim de concurrència competitiva d'acord amb el que es disposa en la present resolució i en les bases que les regulen aprovades per l'Ordre de 16/2016, de 12 de setembre, de la Conselleria d'Economia Sostenible, Sectors Productius, Comerç i Treball.»  
Cinc. Modificar l'apartat 1.a de l'article 15, «Entitats de destinació: empreses», que queda redactat de la manera següent:  
«Article 15. Entitats de destinació: empreses  
1. Podran participar, tal com indica l'article 2.1 en els apartats b i c, les empreses amb domicili social a la Comunitat Valenciana que tenen filials o sucursals en països de la Unió Europea o a Regne Unit, Noruega, Suïssa o Islàndia, i les empreses adjudicatàries de l'IVACE per a la prestació del servei d'assessorament internacional a les empreses de la Comunitat Valenciana en aqueixos mateixos països que així ho sol·liciten, sempre que complisquen els següents requisits:  
a) Disposar de mitjans humans i materials necessaris per a l'adequat desenvolupament de la beca.»  
Sis. Es modifica l'annex I, «Dotació econòmica dinerària variable. Criteris i imports», que queda redactat com segueix:  
«Les beques IVACE Exterior 2020 preveuen períodes formatius que poden desenvolupar-se tant a la Comunitat Valenciana com a l'exterior. Addicionalment a la quantitat de 12.020,00 - anuals en concepte de dotació dinerària fixa, les persones beneficiàries de les beques podran percebre una dotació dinerària variable en funció del nivell de vida de la ciutat en la qual -en el seu cas- haja de desenvolupar la beca.  
Les dotacions econòmiques dineràries variables anuals seran les següents:  
  
  
Ciutats Dotació dinerària variable  
LONDRES 15.500 -  
OSLO 15.500 -  
PARÍS 15.500 -  
LIÓ 13.500 -  
HÈLSINKI 13.480 -  
BOLONYA 11.780 -  
MILÀ 11.780 -  
BRUSSEL·LES 10.080 -  
ROMA 10.080 -  
DUBLÍN 9.230 -  
LA HAIA 9.230 -  
BERLÍN 8.380 -  
DÜSSELDORF 8.380 -  
BRATISLAVA 6.680 -  
PRAGA 6.680 -  
BUCAREST 5.830 -  
BUDAPEST 5.830 -  
SOFIA 5.830 -  
VARSÒVIA 5.830 -  
VÍLNIUS 5.830 -  
TALLINN 5.830 -  
  
  
La comissió d'avaluació es reserva el dret a modificar, en el seu cas, les dotacions dineràries variables com a conseqüència de factors derivats de l'entorn socioeconòmic, així com a incorporar noves ciutats a les quals aplicar un complement de retribució variable d'acord amb les destinacions que finalment resulten després de l'adhesió d'entitats.»  
  
Set. Es modifica l'annex II, «Borsa d'incorporació a destinació i retorn. Imports per a anada i tornada a destinació. Article 5.1», que queda redactat com segueix:  
«L'import màxim de bitllet d'avió (anada/tornada) que l'IVACE sufragarà en concepte de borsa d'incorporació a destinació i retorn a les persones becades en el seu cas destinades en l'exterior, serà:  
  
Zona geogràfica Import en euros  
UE 416 -  
RESTA D'EUROPA 585 ?»  
  
  
  
DISPOSICIÓ FINAL  
  
Única  
La present resolució entrarà en vigor l'endemà de la publicació de l'extracte d'aquesta en el Diari Oficial de la Generalitat Valenciana (DOGV).  
  
Contra aquesta resolució, que posa fi a la via administrativa, podrà interposar-se en el termini d'un mes un recurs potestatiu de reposició davant del president de l'IVACE, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que estableixen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 29 de juliol de 2020.- El president de l'IVACE: Rafael Climent González.